﻿ FILE de PATERIC Despre Avva Ghelasie de la Frăsinei (adunate de la ucenici) *** M-am spovedit odată la Avva Ghelasie de mândrie „Părinte, mă munceşte patima mândriei, nu pot să scap de ea, cum să fac?” Părintele se uită atunci la mine şi- mi zice: „De ce, măi tătică? Ia du-te tu puţin pe afară câteva minute şi gândeşte-te, şi apoi să vii să-mi spui şi mie, ce ai tu mai deosebit?” Parcă m-a lovit în moalele capului Am încercat să mă gândesc, dar n-am găsit nici un motiv pentru care să mă mândresc Am realizat că n-am cu ce să mă mândresc şi m-am liniştit *** Părintele Ghelasie îmi povestea că a visat de mai multe ori că era linişte, frumos, şi deodată se ridică din pământ o mână cu pumnul încleştat şi se aude o voce – un strigăt: „Pe mine nu m-ai mântuit!” Părintele îmi spunea că cele „nemântuite” ale neamului „urcă” până la noi, care suntem înzestraţi de Dumnezeu de la naştere-creaţie cu un „destin”-menire hristică de „mântuire” a celor pe care-i „purtăm” în firea noastră, ca urmaşi şi continuatori ai lor De aceea, Avva Ghelasie mă sfătuia ca preot să îndemn să se săvârşească adesea pomenirea morţilor – parastas la biserică Să se strângă astfel câteva familii în fiecare sâmbătă, cu nişte prinoase, cât de puţin, ca să se întărească în conştiinţa şi rugăciunile noastre legătura cu cei adormiţi, şi să se reverse harul şi milostivirea lui Dumnezeu, tămăduind „rănile” ascunse, uitate ale neamului Şi aşa să ne putem purta crucea de moştenire, cu puterea lui Hristos Doar în „baia” ritualului Bisericii se curăţeşte şi se sfinţeşte memorialul psiho- fizic moştenit sau dobândit *** Zicea Avva Ghelasie unui ucenic: „Bă, tăticule, dă tot, dă tot din mână, nu ţine nimic pentru tine, măi tăticule! Dă tot, să fii liber, să fii liber, măi tăticule!” *** Spunea Avva Ghelasie: „La copii, la bătrâni şi bolnavi, trebuie să ai grijă să le duci mereu câte un mic dar Este un gest fundamental Şi în căsnicie, să duci femeii, care poartă chipul Maicii Domnului, de fiecare dată un cât de mic dar” *** În ultima perioadă, când Avva era bolnav şi nu mai ieşea din chilie, mi se întâmpla să mă duc la sfinţia sa fără nimic Atunci mă certa „Băi măgarule, n-ai venit şi tu cu nimic?” „Păi ce să vă aduc, Avva? N-am ce să vă aduc, Părinte, iertaţi-mă!” „Băi tăticule, eu n-am nevoie de nimic, dar să ştii că e foarte important pentru tine, 1 pentru sensibilitatea ta, gestul ăsta La copii, la bătrâni şi la bolnavi să le aduci câte un mic dar atunci când îi vizitezi O floare, o crenguţă de brad, ceva oricât de mic” Atunci când mai mergeam la Părintele, mă duceam deci întâi şi mă întindeam de culegeam din vreun copac o crenguţă de brad sau ceva mic de acest fel şi îi aduceam micul meu dar de mulţumire „Un cât de mic dar, măi tăticule, care să arate gestul tău iconic de dăruire” Venea la Părintele un cerşetor care se învăţase de la Părintele şi de fiecare dată îi aducea câte un mic dar – o banană, un măr, darul lui, cât de mic Părintele se îngrijea de îi dădea oricum mult mai mult, dar voia să vadă rodind în celălalt gestul de dăruire, pe care îl învăţase din familie Îmi povestea că obişnuiau să vină la ei acasă, să cerşească, nişte ţigani, dar care, tot aşa, ne aduceau mereu câte ceva de mâncare, ori haine, sau altceva Părinţii lui nu le foloseau, e drept, fiindcă nu erau curate, dar primeau darul şi le dădeau milostenie Gestul de dăruire rămâne ca o memorie vie a comunicabilităţii şi deschiderii sufleteşti *** „Nu te poţi despărţi de patimă cu adevărat dacă nu vrei din toată inima, dacă mai laşi în tine un gând că undeva, cândva, ai mai putea face păcatul”, spunea Avva şi îndemna: „Umblă uşor, mă tăticule, ai grijă cum calci, cum umbli cu lucrurile, cum vorbeşti şi cum primeşti gândurile, fii cu atenţie să nu strici sau să distrugi ceva, să nu răneşti pe careva Să nu cauţi în urmă la amintirea căderii, ca să nu te îndulceşti iar cu ispita şi să orbeşti cu sufletul, nici la stânga ori la dreapta, cu disperare sau îndrăzneală, ci cu răbdare şi nădejde, tot înainte la Hristos” „Nu pot, Avva!” „Bă, dacă vrei, până la urmă, poţi, mă tăticule, că te ajută Dumnezeu!" *** „Măi tăticule, să ai grijă, să umbli cu atenţie, să te fereşti de prilejurile pentru păcat, să nu zici că eşti tare, că birui tu ispita, că odată te dă peste cap! Fii cu băgare de seamă în viaţă”, îndemna Avva Ghelasie *** Era un om care ajutase mult la construcţia unei biserici, dar nu îşi pusese încă în rânduială creştină viaţa Trăia necununat Părintele respectiv s-a tulburat în sine foarte mult şi voia să-l certe aspru, cu riscul chiar să îl îndepărteze de biserică, dar s-a dus să-i ceară sfat Părintelui Ghelasie „Lasă-l, măi tăticule, nu sări cu gura aşa pe el Nu-l izgoni, ia-l cu blândeţe, fii delicat Căci el face o jertfă pentru Biserică, e mare lucrare şi Dumnezeu lucrează cu sufletul lui încet-încet, şi rânduieşte în timp cele ce se cuvin” După o vreme, omul acela a făcut şi un copil cu femeia cu care trăia Părintele de la biserică i-a spus stupefiat Părintelui Ghelasie: „Uite, Avva, nu m-a ascultat, iar acuma a făcut şi un copil cu ea!” A fost însă surprins să-l audă pe Părintele Ghelasie 2 spunând: „Ce om deosebit, bă tăticule, a făcut copilul! (aluzie la faptul că mulţi, chiar dintre creştini, îşi leapădă-avortează pruncii) Lasă, mă tăticule, ai răbdare cu el, că nu o să-l lase Dumnezeu!” Aşa era Părintele Ghelasie Vedea în prim plan părţile bune în om, vedea cu credinţă lucrurile în devenire, aşezându-se în timp în bună rânduială prin lucrarea lui Dumnezeu Aceasta nu înseamnă defel că Părintele era sentimental sau permisiv Dimpotrivă, sfătuia a nu se da cele sfinte decât cu pregătire, în buna rânduială a Bisericii, ca să nu fie spre osândă Dar în acelaşi timp îndemna a se păstra faţă de fiii risipitori un spaţiu de comunicabilitate, de aşteptare şi întâmpinare părintească, în care însuşi Dumnezeu să lucreze asupra inimilor lor Părintele Ghelasie era un împreună-lucrător cu Dumnezeu Cele pe care mi le spunea mă luau mai mereu prin surprindere, erau împotriva aşteptărilor mele, mă scoteau de pe „şinele” unei judecăţi formale – aceasta provoca în ucenici răbufniri de mânie şi stupoare, după care venea harul înţelegerii mai adânci a lucrurilor O înţelegere modelată după logica iubirii dumnezeieşti, a îndelungii Sale răbdări şi milostivirii Sale Însăşi dreptatea Sa e o expresie vie a adevărului iubirii Sale *** „Preotul de mir e ca într-un acvariu Toţi privesc la el, la viaţa lui şi a familiei lui, toţi îl cercetează, e ca în priveliştea tuturor, pentru că este ca o icoană a lui Hristos”, spunea Avva Ghelasie Cuviosul arăta marea responsabilitate a preotului, cerinţa de a umbla cu dumnezeiască grijă şi cuviinţă, pentru a nu crea pricini de poticnire şi stavili în oameni faţă de iubirea lui Hristos *** Spunea Părintele Ghelasie: „Păcatul, după mărturisire şi dezlegarea preotului, este iertat de Dumnezeu Cicatricea, urma sa rămâne însă Rămâne ca semn de hotar- oprire şi sensibilizare a conştiinţei spre a nu mai păcătui Ca motiv de atenţie-trezvie În plus, din acel loc sensibil izvorăşte recunoştinţa faţă de Domnul, care nu a îngăduit să se piardă sufletul tău Urma păcatului devine în acelaşi timp semnul iertării şi milostivirii dumnezeieşti” *** Părintele Ghelasie spunea că este mare lucru în zilele acestea grele să ridici o casă şi mai ales să ajuţi la construirea unei mănăstiri sau biserici Iubea mult şi se bucura văzând că se construieşte câte o mănăstire sau biserică Am mers la sfinţia sa odată Lucram pe atunci la un magazin unde se vindeau, printre altele, băuturi şi ţigări Părintelui nu-i spusesem, şi a început dânsul să povestească despre unii care şi-au pierdut minţile cu băutura „S-au nenorocit, săracii, şi-au distrus viaţa, şi pe a lor şi pe a celor din jur, pe care îi fac să sufere cumplit” 3 După un timp, mă întreabă: „Tu ce lucrezi?” Îi spun unde lucrez şi că, într- adevăr, acolo se vând şi mărfuri ca băutura şi ţigările „Măi tăticule, ascultă-mă pe mine, să faci cumva să pleci de acolo, că banii care se câştigă de aici nu sunt curaţi” Am înţeles că Părintele se referea la faptul că sunt bani agonisiţi pe seama nenorocirii unora Totuşi, mă gândeam că dacă ar trebui să plece toţi cei în situaţia mea, mai ales că acum mai toate magazinele vând şi băuturi, ce s-ar întâmpla? Dar nu, Părintele Ghelasie nu vorbea în general Mi-a spus anume mie: „Vezi cum faci, măi tăticule, şi schimbă-ţi serviciul” Iar Dumnezeu a ajutat în mod minunat, că am putut s-o fac „Decât să câştigi bani din asta, mai bine mănânci pâine cu ceapă”, mi-a zis Avva Şi e interesant că aşa s-a şi întâmplat; fiind eu pe plecare din acel serviciu, s-a făcut că stăteam pe marginea drumului, puţin amărât din pricina unor probleme, şi mâncam pâine şi ceapă Atunci mi-am adus aminte de cuvintele Părintelui şi m-am îmbărbătat Am simţit ca şi cum cuvântul Părintelui s-ar fi împlinit şi am nădăjduit în Domnul *** Practicam yoga, budism şi alte învăţături esoterice Stăteam în lotus şi rosteam mantre Culmea, ziceam ca pe o mantră şi rugăciunea inimii: „Doamne Iisuse Hristoase, Fiul lui Dumnezeu, miluieşte-mă pe mine păcătosul” Poate, paradoxal, Dumnezeu prin asta a rânduit să trec ca să mă salveze, pregătindu-mi din timp calea spre El M-a pregătit ca să mă tragă din vâltoarea confuziei, să mă scoată din amăgire la lumina feţei Sale, revărsându-şi milostivirea Sa De luni până vineri lucram enorm, sâmbăta mă odihneam, iar duminica lucram de zor Când soţul meu se întorcea de la biserică, se pornea asupra noastră un duh de ceartă Punctul de întoarcere a fost când am citit din scrierile Părintelui Serafim Rose şi ale Părintelui Cleopa Apoi rugăciunile Părintelui Ghelasie, care era Duhovnicul soţului meu Încă de pe când stăteam în poziţia lotus şi ziceam mantre, aveam o durere în trup, localizată într-o anumită zonă Această durere s-a accentuat serios cu timpul Am fost la un medic radiolog şi bun diagnostician Mi-a făcut radiografie şi mi-a arătat că am o tumoare cât un bob de strugure Soţul meu s-a dus imediat la Frăsinei, la Părintele Ghelasie Avva i-a spus: „Stai liniştit, măi tăticule, că nu-i nimic Tu fă-ţi ce ai de făcut, fă-ţi ale tale şi nu te îngrijora, că e totul bine” Când s-a întors soţul meu, am repetat analizele Bobul devenise cât o gămălie de ac Le-am repetat din nou şi deja dispăruse fără de urmă Nu numai imaginea din radiografie, ci şi orice urmă din durerea ce mă supăra realmente şi de multă vreme A fost şi tatăl meu la Părintele Ghelasie Acum are cancer în stare de metastază Altădată aş fi fost distrusă psihic, dar acum, cu ajutorul lui Dumnezeu, văd boala spre mântuire Tatăl meu s-a schimbat foarte mult în bine în cele duhovniceşti S-a spovedit, s-a luminat şi ştie unde se îndreaptă – către Domnul *** 4 Când am aflat că a trecut la Domnul Părintele Ghelasie, am plâns, am suferit, dar nu cu o suferinţă amară, ci cu o suferinţă adâncă, bună Parcă mi s-a deschis mintea şi inima, şi am citit mult timp din cărţile Părintelui Ghelasie În starea de rugăciune şi suferinţă în care eram, am primit un dar foarte mare: înţelegeam totul, am înţeles scrierile altădată greu de pătruns pentru mine Am simţit iubirea Părintelui ce se revărsa şi cuprindea întreaga lume Cred că cuvintele aşternute în stare de rugăciune nu îşi desfac rodul, înţelesurile duhovniceşti decât atunci când cel care le citeşte se deschide şi el spre o asemenea lucrare duhovnicească De aceea sunt uneori greu de înţeles, pentru lipsa de pregătire, iar alteori, într-o stare de rugăciune, înţelegerea le soarbe, inima primeşte „hrana tare” *** L-am văzut o singură dată pe Părintele Ghelasie Nici nu am realizat cât am stat în chilia sfinţiei sale: zece minute, o oră? Acolo pierdeai noţiunea timpului, de parcă era într-adevăr hotarul veşniciei Eram într-o situaţie grea Mi-a arătat cu precizie „boala”, mi-a zis exact ce şi cum să fac şi mi-a spus ca după aceea să vin la el să primesc binecuvântare Între timp, Avva s-a dus la Domnul După ce am împlinit cuvântul Părintelui, viaţa mi s-a schimbat M-am dus apoi la mormânt şi sunt încredinţat că de Sus, de la Dumnezeu, Părintele a binecuvântat *** „Ce-o să fie, Avva, cu noi, după ce treceţi la Domnul?”, l-a întrebat un ucenic pe Părintele Ghelasie, în ultima perioadă a petrecerii sale pământeşti „Mi-e milă de voi, mă tăticule”, a răspuns Avva, privind parcă spre cele ce aveau să vină „Şi ce să facem, părinte, ca să ne mântuim?” „Să fiţi uniţi în iubire, măi tăticule O să biruiţi numai dacă veţi fi uniţi între voi” *** Îmi spunea odată Părintele Ghelasie: „Măi tăticule, să te nevoieşti să te-apropii de Dumnezeu, că după ce se-apropie El de tine, nu te mai lasă din mână” Rugăciunea Părintelui Ghelasie pentru întreaga lume, şi pentru ca să nu se piardă nici unul dintre fiii săi duhovniceşti mă poartă cu gândul la rugăciunea Fiului către Tatăl ca să nu se piardă nici unul dintre apostolii Săi, pe care satana căuta să-i cearnă şi să-i înghită în focul încercărilor şi ispitelor Rugăciunea Sa către Tatăl a fost ascultată, dându-le astfel model şi har duhovnicilor să facă şi ei asemenea *** Am fost pe la Părintele Ghelasie, era cu un an înainte de mutarea sa la Domnul Eu îi mai aduceam bani pentru editarea cărţilor, dar acum Părintele mi-a zis hotărât: „Lasă, mă tăticule, că nu am nevoie, am tot ce-mi trebuie Stai liniştit” 5 Am revenit de multe ori până la adormirea Părintelui, pregătit să-i dau bani pentru cărţi, dar nu ştiu cum se făcea, că de fiecare dată îmi aduceam aminte numai după ce ieşeam din chilie N-am putut efectiv să-i mai dau vreun ban Avvei până ce s-a săvârşit Atât de viu şi lucrător era în timp cuvântul Părintelui *** Nu l-am prins în viaţă pe Părintele Ghelasie Traducând în engleză din scrierile Părintelui, m-am confruntat cu exigenţele pe care acestea le impun Într-o noapte l-am visat pe Părintele Ghelasie Era în camera mea, îmbrăcat în veşminte preoţeşti, aşa cum arăta în pozele din cărţile apărute, şi mi-a vorbit despre rugăciune Îmi amintesc că m-a făcut să înţeleg sensul pe care îl dă sfinţia sa rugăciunii în mistica iconică „Rugăciunea este închinarea cea mai adâncă, este totala, deplina închinare”, sunt cuvintele care mi s-au imprimat odată cu înţelegerea inexprimabilă pe care o transmiteau *** Din cauză că-mi purtasem mult timp în braţe copiii mici, am început să resimt dureri intense şi permanente în zona coloanei vertebrale Într-o seară m-am dus să mă odihnesc, plângând de durere Noaptea îl visez pe Părintele Ghelasie care îl întreba pe bărbatul meu despre mine Soţul meu i-a spus că mă doare foarte rău spatele, de mai mult timp, iar Părintele auzind aceasta, a venit la mine M-a atins şi a apăsat locul dureros-vertebra afectată, cu o mişcare uşoară, dar bruscă Atunci m-am trezit Am constatat cu uimire că nu mai simţeam nici un pic de durere în zona respectivă M-am cutremurat de izbăvirea neaşteptată şi am mulţumit cu lacrimi de recunoştinţă lui Dumnezeu şi Părintelui Ghelasie pentru minunata purtare de grijă ce o au arătat cu mine *** După ce am absolvit liceul, m-am dus la Avva Ghelasie Pe lângă multe alte probleme presante, de viaţă, i-am spus despre dorinţa mea de a urma teologia I-am cerut blagoslovenie, dar Avva mi-a zis să mai am răbdare, să mai aştept După un an, am revenit cu aceeaşi întrebare şi rugăminte de binecuvântare Avva mi-a spus să mai am încă răbdare „Dar cât să mai aştept, Avva?”, l-am întrebat eu „Măi tăticule, dacă vrei, poţi să dai anul acesta la facultate, dar eu aş zice să mai aştepţi, să ne rugăm, să vedem voia Domnului ” Când am ieşit, am cugetat la ceea ce aveam să fac Cum era să dau la teologie, când Părintele a zis să mai aştept? M-am încredinţat voii lui Dumnezeu şi am aşteptat După aproape încă un an, am simţit chemare şi m-am hotărât să intru în mănăstire Avva Ghelasie m-a binecuvântat cu mare bucurie Parcă văzuse înainte acest curs al lucrurilor, şi de aceea îmi tot spunea să mai aştept, pentru ca chemarea lui Dumnezeu să mi se limpezească şi să împlinesc voia Lui *** 6 Un ucenic a venit la Avva Ghelasie şi i-a spus: „Părinte, mi-e greu să înţeleg cărţile sfinţiei voastre, mă străduiesc şi obosesc” Părintele Ghelasie i-a dat sfatul să mai insiste, dar să încerce să le citească în stare de rugăciune Şi într-adevăr, urmând sfatul dat de Cuviosul, ucenicului i-a fost mai uşor şi a început să înţeleagă cuvintele scrise de Avva Ghelasie tot într-o stare de rugăciune către Domnul *** Sfătuia Avva Ghelasie ca nici chiar din ideea de Dumnezeu să nu ne facem idol, ci să ne raportăm la El ca la Dumnezeu cel Treimic, personal, necreat, mai presus de gând şi simţire, însă prezent în mod viu şi lucrător în viaţa noastră Să tindem aşadar ca relaţia noastră cu El să fie una „faţă către faţă”, „iconică” (de creştere în asemănare cu El) *** Părintele Ghelasie sublinia importanţa rânduielii duhovniceşti spre a face faţă titanismului, tendinţei de a face din scopurile şi preocupările lumeşti curente obsesii Acest fapt epuizează forţa lăuntrică de orientare spre Dumnezeu şi o întoarce spre un demers pseudo-demiurgic în unică sau preponderentă orientare spre sine, prin lume E important să păşeşti în viaţa ta zilnică, măcar în anumite momente pe zi, dimineaţa şi seara, în acel hotar al intimităţii cu Dumnezeu „faţă către faţă” – aceasta este menirea rânduielii duhovniceşti Ea înseamnă o refacere şi înnoire prin rugăciunea odihnitoare sau isihastă, prin odihna în icoana împreună stării cu Dumnezeu Să lepezi lumea ca suport al unei relaţii indirecte cu Dumnezeu şi să porţi o relaţie direct personală, în virtutea chipului, prin rugăciune, cu Cel al Cărui nume este Iubire Apoi, de ce căutarea sfinţeniei dumnezeieşti primează asupra cunoaşterii intelectuale, pe calea cunoaşterii creştine? Căutarea formelor de apărare a credinţei, este în fapt o căutare de a apăra nucleul intim, esenţial, apofatic al vieţii duhovniceşti Ridicarea unor metereze de înţelegere la hotarele acestei trăiri este desigur necesară, dar la nivel personal vorbind, este foarte important să ai ce să aperi, să existe trăirea- primirea purtătoare a darului pe care să îl aperi, fiindcă simţul de orientare şi verificare al facultăţilor cognitive este dat, în receptarea lucrării lui Dumnezeu ce Însuşi se descoperă, tocmai de centrul, Darul sau Chipul dumnezeiesc pe care îl înconjoară cercul de hotar al formulărilor teologice *** Avva Ghelasie ne spunea că Părinţii creştini sunt adevăraţi Iconari, care nasc icoane vii şi participă la zugrăvirea asemănării lui Dumnezeu 7 